A tui suan awk theih mi puul naat caan ah sual thlah nak an pek lo a si ah cun ngai thiam nak thluasuah ziangtin ngah asi ding ti thu Pope ih sim mi 23.3. 2020 | Radio Veritas Asia\nA tui suan awk theih mi puul naat caan ah sual thlah nak an pek lo a si ah cun ngai thiam nak thluasuah ziangtin ngah asi ding ti thu Pope ih sim mi 23.3. 2020\npope_francis.png (800.42 KB)\nA tui suan awk theih mi puul naat caan ah sual thlah nak an pek lo a si ah cun ngai thiam nak thluasuah ziangtin ngah asi ding ti thu Pope ih sim mi\nPope cu Pathian thu ih khual tlawn nak, a dang khawm nak pawl hoha ding a um lo caan ah nitin missa cu a um nak Santa Marta tiih kawh mi cawlh nak lawngah nitin missa a tuah asi. A tui a cang rero mi suan awk theih naat nak a can hlan tiang, Pope nitin a tuah mi missa ah cui hmun ih a um mi Cardinal pawl, Bishop pawl, Siangbawi pawl cui hlei ah ram tin kim in Pathian bia dingih a ra tu pawl khal missa thawi nak ah an tel thei.\nPope cu mani zinglam missa a tuah nak ah Pathian cu amah ih miphun kha a hnen ah kir dingah a sawm thu cu ruat in a sim asi.\nVua tik cu caan sung ah Pathian ih thin nem nak cu dang lam zet in ton asi. Vua tik cu caan sung ah Pathian ih mi phun pawl cu an mah ih nun daan pawl ruat kir sal in, Pathian hnen kir sal nak ding caan asi. Ziang ruangahtile Pathian cu a mai miphun ih naat nak dam lo nak le ziang tluk ih baal mi khal ruahti vek ih thian fai ter thei nak a nei.\nPathian cu kan mah hrangah mi thar, thinlung thar nei dingah thleng ter thei nak tha a nei. Asinan kanmah lam in kan thinlung zaten le a kuai mi thinlung thawn Pathian hnen kir sal duh nak thinlung cu a hmai sa bik ih neih ding mi asi. A hram kan thoh mi kan ke kar mi cu Pathian hnen lawng ih kir asilo. Kan inn pi ih kir sal asi.\nPathian aiawh tu asimi Siangbawi pawl cu sual thlah nak tuah ding ah an man thei hrihlo ruangah, sual thlah dil duh nan Siangbawi pawl um lo, Siangbawi pawl hmuh asi lole Pathian thawn biak awk aw. Pathian cu na pa asi. Na si nak zaten hrelh loin, hman ten “Bawipa, na salpa hiti vek ka tuah, Bawipa in ngai thiam aw” tiin ngai thiam dil in Pathian ih zang fah ngai thiam nak cu a fimkim mi zang fah nak thawn na thinlung sung ihsin duh nak, ruah san nak thawn dil dingah, ngaithiam nak dil hnu khal ah, neh hnu sual thlah dingah thil um dan a that tik ah ngai thiam nak pawl cu Siangbawi hnen dil sal in sual ngai dam nak thluasuah dong ding tiin thu kam nak tuah ding ah hi ti vek lam khal in Pathian ih thluasuah nak zam rang ten a thleng ding ti thu, a tu vek ih suan awk theih mi buul nat ton caanah Siangbawi pawl sual thlah nak an pek lo nan, Kawhhran mipi pawl Pathian thawn ziang vek zin in nai awk a theih. Pathian ih zang fah ngai thiam nak thluasuah cu ziang vek in ngah sal a theih ti Siangbawi in hmuh in, fel fai zet in Pathian thu zirh ding asi. Missa tuah caan ih Pathian thu tha ten sim nak khal Pathian thu zirh nak vek tho tho asi.\nPope Francis ih simmi Thuthangtha\nMarch 27 (Ninga ni) khal ah Urbi et orbi timi Rome khua pi le lei tlun rampi a hleice in thluasuah pek nak a um ding (March 23, 2020)\nZaangfahlainat nak kha thawthawnak vekin hmang cio dingah Pope Francis in forh fial nak a nei March 18, 2020